Με βούλευμα του Συμβουλίου Εφετών αποφυλακίζεται ο βουλευτής της Χρυσής Αυγής Χρήστος Παππάς, με την επιβολή περιοριστικών όρων. Η αποφυλάκιση έχει οριστεί για τις 29 Μαρτίου, ημέρα που λήγει το 18μηνο προσωρινής κράτησης.

Σύμφωνα με το Βήμα, σε βάρος του επιβάλλονται οι περιοριστικοί όροι της απαγόρευσης εξόδου από τη χώρα, παράδοσης διαβατηρίου, διανυκτέρευσης στην οικία του, απαγόρευσης μετακίνησης με πλωτά και εναέρια μέσα, εμφάνισης στο αστυνομικό τμήμα της περιοχής του, αλλά και ο όρος να κινείται μόνον εντός Αττικής.

Ανάλογα βουλεύματα αναμένεται να εκδοθούν και για τους Νίκο Μιχαλολιάκο και για Γιάννη Λαγό.